เรื่องร้องเรียน: ถนนที่ออกจากวัดคลองเตยในที่จะมุ่งหน้าไปถนนพระราม 4 จากที่เคยเป็น2ช่องทางจราจร ตอนนี้มีการก่อขอบปูน ทำให้เหลือ1ช่องทางจราจร ทำให้รถติด ช่วงเย็นจะติดเป็นทางยาว   ขอบคุณค่ะ
การดำเนินการของเจ้าหน้าที่: สำนักการโยธา กทม. ขอขอบคุณสำหรับการแจ้งข้อมูล สำนักการโยธา โดยโครงการก่อสร้างสะพานข้ามแยก ณ ระนอง ขอเรียนว่า ขอเรียนให้ทราบว่ารูปแบบการปรับปรุงทางแยก เดิมจะกำหนดให้รถที่ออกจากถนนดังกล่าวเลี้ยวซ้ายผ่านตลอด และไปใช้การกลับรถที่บริเวณใต้สะพานข้ามถนนเชื้อเพลิงแทนการวิ่งตรงเข้าทางแยก สาเหตุเนื่องจากพื้นที่บริเวณกลางทางแยกมีการขยายแนวเกาะกลางเพื่อให้มารับกับตำแหน่งโครงสร้างของสะพาน อีกทั้งเพื่อเป็นการลดจังหวะสัญญาณไฟจราจรของทางแยกดังกล่าว แต่ผลจากการหารือร่วมกับ สน.ท้องที่ดังกล่าว เห็นควรให้คงช่องจราจรสำหรับรถวิ่งทางตรงออกจากถนนดังกล่าวเอาไว้ 1 ช่องทาง เพื่อดำเนินการทดลองและเก็บข้อมูลสภาพการจราจรไว้ก่อน สำหรับใช้ประกอบการพิจารณารูปแบบที่จะดำเนินการปรับปรุงเป็นการถาวรต่อไป จึงขออภัยในความไม่สะดวก
ความเห็นของผู้แจ้ง: ขอบคุณที่ตามเรื่องไขข้อข้องใจให้นะคะ
พื้นที่: แขวงคลองเตย เขตคลองเตย กรุงเทพมหานคร